**ცვლილებები ძალაშია --.10.2022-დან.**

**ინტერნეტ-გვერდზე** [www.procreditbank.ge](http://www.procreditbank.ge) **განთავსებულ „საბანკო მომსახურების პირობებში“ შევიდა შემდეგი ცვლილება-დამატება:**

**1. ხელშეკრულების პირობებს დაემატა კლიენტის ბიომეტრიული იდენტიფიკაციის შესაძლებლობა, შესაბამისად, შეიცვალოს საბანკო მომსახურების პირობების 22 მუხლი და ჩამოყალიბდეს შემდეგი რედაქციით:**

**„მუხლი 22. კლიენტის ონლაინ იდენტიფიკაცია**

1. ონლაინ იდენტიფიკაცია მოიცავს:
   1. ვიდეო იდენტიფიკაცია - პირის დისტანციური იდენტიფიკაცია/ვერიფიკაცია შესაბამისი პროგრამული უზრუნველყოფისა და ვიდეო ზარის საშუალებით.
   2. ბიომეტრიული იდენტიფიკაცია - პირის დისტანციური იდენტიფიკაცია/ვერიფიკაცია, რომელიც გულისხმობს სახის ამოცნობის (Face recognition) სისტემის გამოყენებით, ე.წ. "Liveness" შემოწმებას და სელფის და პირადობის დამადასტურებელი დოკუმენტის ფოტოებში სახის ბიომეტრიულ შედარებას.
2. წინამდებარე მუხლის მიზნებისთვის, ტერმინი „კლიენტი“ ყოველ კონკრეტულ შემთხვევაში, კონტექსტის მიხედვით, გულისხმობს როგორც კლიენტ ფიზიკურ პირს, ასევე კლიენტ იურიდიულ პირს და მის ხელმძღვანელობასა და წარმომადგენლობაზე უფლებამოსილ პირს, რომელიც მიმართავს ბანკს ონლაინ იდენტიფიკაციის საფუძველზე საბანკო მომსახურების მისაღებად.
3. ბანკი კლიენტის ონლაინ იდენტიფიკაციას ახდენს კლიენტისთვის ბანკის მიერ განსაზღვრული სხვადასხვა საბანკო სერვისის მიწოდების მიზნით, ბანკში დადგენილი წესებისა და შეზღუდვების შესაბამისად.
4. იმ შემთხვევაში, თუ ონლაინ იდენტიფიკაციის დროს, კლიენტის მიერ წარმოდგენილი პირადობის დამადასტურებელი დოკუმენტი არის გაყალბებული, განაცხადში მითითებული მონაცემები მცდარია ან წარმოდგენილი დოკუმენტი არ ეკუთვნის იმ პირს, ვინც ახორციელებს იდენტიფიკაციას, ბანკი უფლებამოსილია, შეწყვიტოს იდენტიფიკაციის პროცესი და უარი უთხრას კლიენტს მომსახურებაზე.
5. კლიენტი ვალდებულია, იდენტიფიკაციის განაცხადში მიუთითოს სწორი და უტყუარი ინფორმაცია. კლიენტი ადასტურებს და მისთვის ცნობილია, რომ ბანკი სხვადასხვა სერვისის (მომსახურების) გაწევის დროს, მათ შორის ახალი სერვისის გააქტიურების დროს, გამოიყენებს კლიენტის მიერ განაცხადში მითითებულ მონაცემებს.
6. ონლაინ იდენტიფიკაციის საფუძველზე მიმდინარე ანგარიშის გახსნის დროს, კლიენტს გაუაქტიურდება საბაზისო საბანკო პროდუქტები. ამასთან, კლიენტის უშუალო იდენტიფიკაციამდე, ონლაინ იდენტიფიკაციით გახსნილ ანგარიშზე საბანკო ოპერაციების წარმოება ხორციელდება საქართველოს ეროვნული ბანკის პრეზიდენტის 2021 წლის 30 მარტის №48/04 ბრძანებით ,, ანგარიშვალდებული პირის მიერ პრევენციული ღონისძიებების ელექტრონულად განხორციელების წესის დამტკიცების თაობაზე’’ და ბანკის წესებით დადგენილი ლიმიტებისა და შეზღუდვების შესაბამისად.
7. ბანკი იტოვებს უფლებას, მომეტებული რისკ ფაქტორების არსებობის/გამოვლენის შემთხვევაში, დააწესოს დამატებითი შეზღუდვები და ლიმიტები ონლაინ იდენტიფიკაციით გახსნილი ანგარიშების გამოყენებით საბანკო ოპერაციების წარმოებაზე.
8. ონლაინ იდენტიფიკაციის პროცესის დასრულების შემდეგ, ბანკი ახორციელებს იდენტიფიკაციის დადასტურებას. კლიენტისთვის შესაბამისი სერვისის დისტანციურად მიწოდება ხდება მხოლოდ იმ შემთხვევაში, თუ ბანკი დაადასტურებს, რომ იდენტიფიკაციის პროცესი წარმატებით შესრულდა. ბანკი უფლებამოსილია, უარყოს იდენტიფიკაცია და დაადგინოს, რომ იდენტიფიკაციის პროცესი წარუმატებელია. ბანკი შეატყობინებს კლიენტს წარუმატებელი იდენტიფიკაციის შემთხვევაში.
9. კლიენტისთვის ცნობილია და თანახმაა, რომ ბანკი, იდენტიფიკაცია/ვერიფიკაციის მიზნით, კანონმდებლობით დადგენილი წესით დაამუშავებს მის პერსონალურ მონაცემებს (მათ შორის ბიომეტრიულ მონაცემებს). აღნიშნული პროცესი მოიცავს:

* ვიდეო იდენტიფიკაციის დროს - პროგრამული უზრუნველყოფის საშუალებით ბანკის თანამშრომლის მიერ კლიენტისთვის და წარმოდგენილი პირადობის დამადასტურებელი დოკუმენტისთვის ფოტოების გადაღებას და კლიენტთან კომუნიკაციის ვიდეო და აუდიო ჩაწერას;
* ბიომეტრიული იდენტიფიკაციის დროს - პროგრამული უზრუნველყოფის საშუალებით კლიენტისა და მისი პირადობის დამადასტურებელი დოკუმენტის ფოტოების/სელფის გადაღებას, სახის ბიომეტრიულ შედარებას და ვიდეო დავალების შესრულებას.
* პირადობის დამადასტურებელი დოკუმენტის ნამდვილობის შემოწმებას და სსიპ - სახელმწიფო სერვისების განვითარების სააგენტოს მონაცემთა ელექტრონულ ბაზაზე დაყრდნობით ვერიფიკაციას.

1. კლიენტისთვის ცნობილია და აცხადებს თანხმობას, რომ ონლაინ იდენტიფიკაციის პროცესში მიმდინარეობს მისი მონაცემების დამუშავება, ვიდეოს, ფოტოების სქრინშოტების გადაღება. აღნიშნულ ფოტოებს/სქრინშოტებს/ვიდეო ჩანაწერს/აუდიო ჩანაწერს ბანკი შეინახავს კანონმდებლობითა და ბანკის წესებით დადგენილი ვადით. კლიენტის პერსონალური მონაცემები შესაძლებელია ხელმისაწვდომი გახდეს მომსახურების გამწევი მესამე პირებისთვის (IDnow GmbH, Identomat Inc), რომლის პროგრამულ უზრუნველყოფასაც იყენებს ბანკი იდენტიფიკაცია/ვერიფიკაციისთვის.
2. კლიენტის მიერ გამოხატულ ნებისმიერ მოთხოვნას/განაცხადს/დავალებას/შეტყობინებას, რომელიც ბანკმა მიიღო ონლაინ იდენტიფიკაციის პროცესში და/ან ინტერნეტ ბანკით აქვს კლიენტის მიერ დადასტურებული (წერილობითი ფორმით შესრულებული და ხელმოწერილი) საბუთის ტოლფასი იურიდიული ძალა და დავის შემთხვევაში, ასეთი ვიდეო ჩანაწერი ან/და შესაბამისი მოთხოვნა/განაცხადი/დავალება/შეტყობინება, გამოყენებული იქნება მტკიცებულებად.“